God het van oordeel gepraat (1) - www.bybelkennis.co.za
by Coen Slabber · Published 14/01/2016 · Updated 19/11/2015
"No healthy Christian ever chooses suffering; he chooses God's will, as Jesus did, whether it means suffering or not." – Oswald Chambers
As daar 'n onderwerp is wat Christene – en die kerk – vandag vermy, is dit God se oordeel en sy toorn. Tog het God self oor oordeel gepraat. Ons lees ook dikwels van God se toorn in die Bybel. Ons gaan 'n paar blogs hieraan spandeer waarin ons onder andere gaan kyk na:
Hoekom is God kwaad?
Kom ons maak 'n meer aanvaarbare God
Die aanbidding van demone
Die mens as sy eie God
God gemaak na die beeld van die mens
Soek God in alle erns.
God praat oor oordeel
God openbaar vanuit die hemel sy toorn oor al die goddeloosheid en ongeregtigheid van die mense wat die waarheid deur die ongeregtigheid probeer onderdruk (Romeine 1:18).
Sommige mense glo dat God nooit kwaad word nie, want hulle sien nie veel daarvan nie. Hoekom nie? Maar deur jou verharding en jou onbekeerlike hart is jy besig om vir jouself straf op te gaar vir die oordeelsdag, wanneer God sy regverdige oordeel sal uitspreek (Romeine 2:5). Baie van God se profete het dieselfde waarskuwing oor die oordeelsdag uitgespreek.
Hoe kan ons seker wees dat God se oordeelsdag beslis sal kom? Jesus Christus se opstanding bewys dat die dood nie die einde van alles is nie. [Dié wat goed gedoen het, sal opstaan en lewe, en dié wat verkeerd gedoen het, sal opstaan en veroordeel word – Johannes 5:29.]
Jesus self praat baie oor die oordeelsdag en van die pyn van die hel wat nooit ophou nie. [Gaan na die ewige vuur wat vir die duiwel en sy engele voorberei is – Matteus 25:41] God weet dat daar 'n vreeslike straf vir sondige mense wag. [Ek sal vir julle sê vir wie julle bang moet wees: vir Hom wat mag het om, na die dood, in die hel te werp – Lukas 12:4 – 5.]
Jesus Christus sal deel van hierdie oordeel wees. [Self veroordeel die Vader niemand nie, maar die oordeel het Hy geheel en al aan sy Seun oorgelaat – Johannes 5:22.]
Almal sal aan God antwoorde moet gee oor die keuses wat hy in sy lewe op aarde gemaak het. gemaak het